রইদ

রইদ ২০২৬ সালের একটি আসন্ন বাংলা ভাষার বাংলাদেশী চলচ্চিত্র, যা বঙ্গ ও ফেসকার্ডের প্রযোজনায় নির্মিত এবং পরিচালনা করেছেন মেজবাউর রহমান সুমন। চলচ্চিত্রটির চিত্রনাট্য ও সংলাপ রচনা করেছেন মেজবাউর রহমান সুমন, জাহিন ফারুক আমিন, সিদ্দিক আহমেদ ও শুকর্ণ শাহেদ ধিমান, আর কাহিনি লিখেছেন মেজবাউর রহমান সুমন ও সেলিনা বানু মনি। এতে প্রধান চরিত্রে অভিনয় করেছেন মোস্তাফিজুর নূর ইমরান ও নাজিফা তুষি, পাশাপাশি গাজী রাকায়েত ও আহসাবুল ইয়ামিন রিয়াদসহ আরও কয়েকজন অভিনেতা গুরুত্বপূর্ণ ভূমিকায় অভিনয় করেছেন।

চলচ্চিত্রটি 'ইন্টারন্যাশনাল ফিল্ম ফেস্টিভ্যাল রটারড্যাম'-এর ৫৫তম আসরের মূল প্রতিযোগিতা বিভাগ 'টাইগার প্রতিযোগিতা'-এ অফিশিয়ালি নির্বাচিত হয়েছে।
পটভূমি
সাদু, তার পাগল স্ত্রী এবং তাদের বাড়ির পাশের তালগাছকে কেন্দ্র করে আবর্তিত এই গল্পে মূলত হাজার বছরের পুরোনো এক আখ্যানকে নতুন করে নির্মাণ করা হয়েছে। তবে এই পুনর্নির্মাণ সময়ের বর্তমানকে নয়, বরং অনুভূতির বর্তমানকে ধারণ করে। চলচ্চিত্রটির প্রতিটি স্তরজুড়ে চিত্রশিল্পী এস এম সুলতানের কল্পনায় ধরা গ্রামীণ বাংলার আবহ ও জীবনবোধ গভীরভাবে জড়িয়ে রয়েছে।

অভিনয়শিল্পী
 সাদু চরিত্রে মোস্তাফিজুর নূর ইমরান
 সাদুর বউ চরিত্রে নাজিফা তুষি
 গাজী রাকায়েত
 আহসাবুল ইয়ামিন রিয়াদ
নির্মাণ
মেজবাউর রহমান সুমন চলচ্চিত্র রইদ-এর প্রাথমিক ঘোষণা দেন। শুরুতে অভিনেত্রী জয়া আহসান প্রযোজক হিসেবে যুক্ত ছিলেন এবং ২০২০–২১ অর্থবছরে সরকারি অনুদান হিসেবে ৬০ লাখ টাকা পাওয়া যায়। তবে কাজ শুরুর বিলম্বের কারণে জয়া আহসান সেই অনুদানের অর্থ ফেরত দেন। এরপর চলচ্চিত্রটির প্রযোজক হিসেবে থাকেন ‘বঙ্গ’ এবং সহ-প্রযোজক হিসেবে যুক্ত আছে নির্মাতার ফেসকার্ড প্রডাকশন। 

সিলেটের শ্রীমঙ্গলে সিনেমাটি দৃশ্য ধারণ করা হয়।

প্রচারণা
২০২৫ সালের ১৬ই ডিসেম্বর ট্রেইলার প্রকাশ করা হয়।
মুক্তি
ছবিটি ২০২৬ সালে বাংলাদেশের প্রেক্ষাগৃহে মুক্তির জন্য নির্ধারণ করা হয়েছে। 
তথ্যসূত্র

বহিঃসংযোগ


বিষয়শ্রেণী:২০২৬-এর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আসন্ন বাংলা ভাষার চলচ্চিত্র
বিষয়শ্রেণী:সিলেটে ধারণকৃত চলচ্চিত্র
বিষয়শ্রেণী:মেজবাউর রহমান সুমন পরিচালিত চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র